钦定古今图书集成/明伦汇编/家范典/第045卷 > 明陈龙正家矩 > 《雇乳母论》
## 钦定古今图书集成/明伦汇编/家范典/第045卷 > 明陈龙正家矩 > 《雇乳母论》

富者省乳哺之劳，贫者代哺之，食其食，衣其衣，取其
值，以养老育幼至便也。然贫者代人哺子，而弃其所
生之子，每觅无子家，以己子与之。无子家亦多贫，以
代人哺儿而妨己业。初虽允受，渐生厌心，襁“褓之孩，
受人厌而能生者寡矣。吾家雇乳母十馀人，少时念
未及此，渐长始闻，悯之特甚，无异杀人子以养吾子。”
每念之汗下，然未有策以救。今为酌一法：凡雇乳母
时，先令择亲戚中实有馀乳愿抱养者，以其子付之。
本家于券议三年工银外，另助银二两五钱。受乳母
之子者，当时先以五钱给之，三月抱至本家，令其母
验视无恙，再给一两；周岁验视无恙，又给一两。儿之
难生，在于幼小，大约儿生数月，其母始出，受雇寄养
三月，则半岁有馀；又复一岁，则近二十月矣。方幼小
时，抱养之家未必心爱，然利此一金有半，代哺亦甘。
及一岁外，善嘻笑，能立行，虽非亲生，欲不爱怜，亦不
可得，况又得一金，其尽心抚视无疑也。